**Приложение № 1.1**

**Техническа спецификация за изпълнение на обществена поръчка с предмет: „Доставка на офис мебели за нуждите на Министерството на външните работи”**

**Обособена позиция № 1: „Доставка и монтаж на офис мебели и столове за нуждите на Министерството на външните работи”**

1. **Описание на артикулите**

|  |  |
| --- | --- |
|  | **Артикул; размери: дължина/ ширина (дълбочина)/ височина см** |
| 1 | Бюро, плот ПДЧ мин. 25 мм, корпус ПДЧ мин. 18 мм, с челен плот до земята, стъпки за предпазване от надраскване на подовите настилки; размери: 180/80/75 см ± 10% |
|  2 | Бюро, плот ПДЧ мин. 25 мм, корпус ПДЧ мин. 18 мм, стъпки за предпазване от надраскване на подовите настилки; размери: 140/70/75 см ± 10% |
| 3 | Бюро, помощно, плот ПДЧ мин. 25 мм, корпус ПДЧ мин. 18 мм, стъпки за предпазване от надраскване на подовите настилки; размери: 100/60/75 см ± 10% |
| 4 | Бюро, помощно, плот ПДЧ мин. 25 мм, корпус ПДЧ мин. 18 мм, стъпки за предпазване от надраскване на подовите настилки; размери: 60/60/75 см ± 10% |
| 5 | Гардероб с 2 врати, с рафт и лост, ПДЧ мин. 18 мм; размери: 80/50/200 см ± 10% |
|  6 | Гардероб с 2 врати, с 4 рафта, ПДЧ мин. 18 мм; размери: 80/50/180 см ± 10% |
| 7 | Етажерка с 4 рафта, ПДЧ мин. 18 мм; размери: 80/35/175 см ± 10% |
| 8 | Закачалка за дрехи, стояща, метална, със стабилна основа; размери: височина 190 см ± 10% |
| 9 | Контейнер за бюро с 4 чекмеджета, без заключване, на колела, ПДЧ мин. 18 мм; размери: 40/50/65 см ± 10% |
| 10 | Контейнер за бюро с 4 чекмеджета, със заключване, на колела, ПДЧ мин. 18 мм; размери: 40/50/65 см ± 10% |
| 11 | Контейнер за бюро с 3 чекмеджета, със заключване, на колела, ПДЧ мин. 18 мм; размери: 45/45/55 см ± 10% |
| 12 | Стол директорски, тапицерия екокожа, с амортисьор, пoдлaĸътници мeтaлни c ĸoжeни пaдoвe, метална основа на кръстачката, кopигиpaнe нa виcoчинaтa нa ceдeнe, люлeeщa фyнĸция, колела; товароносимост: до 130 ĸг |
| 13 | Стол директорски, тапицерия текстил, с амортисьор, пoдлaĸътници мeтaлни c ĸoжeни пaдoвe, метална основа на кръстачката, кopигиpaнe нa виcoчинaтa нa ceдeнe, люлeeщa фyнĸция, колела; товароносимост: до 130 ĸг |
| 14 | Стол за офис, тапицерия текстил, с амортисьор, подлакътници, регулираща облегалка, колела; товароносимост: до 120 кг |
| 15 | Стол посетителски, тапицерия текстил, без подлакътници, метални крака; товароносимост: до 100 кг |
| 16 | Шкаф с 3 рафта, 2 врати, ПДЧ мин. 18 мм; размери: 70/35/120 см ± 10% |
|  17 | Шкаф с 5 рафта, 2 врати, със заключване, ПДЧ мин. 18 мм; размери: 80/40/200 см ± 10% |
|  18 | Стелаж със захващане за стени, метал; размери: 120/70/30 см ± 10% |
| 19 |  Маса заседателна за 5 стола, плот ПДЧ мин. 25 мм, корпус ПДЧ мин. 18 мм; размери: 160/95/75 см ± 10% |
|  20 | Маса кръгла, плот ПДЧ мин. 25 мм, корпус ПДЧ мин. 18 мм; размери: диаметър 120 см/височина 75 см ± 10% |

*Забележка: Към Предложението за изпълнение на поръчката (Техническо предложение) всеки участник следва да приложи цветен каталог, съдържащ снимки на всички предложени от него артикули.*

**2. Общи изисквания към стоките**

2.1. Изпълнителят на договора следва да доставя и монтира всички артикули с размери и параметри, описани в техническото предложение, в съответствие с техническата спецификация на възложителя.

2.2. Изпълнителят на договора е задължен да доставя и монтира артикули:

2.2.1. които да са нови и неупотребявани;

2.2.2. които отговарят на нормативно-установените изисквания за качество и безопасност при употреба от крайни потребители по БДС и EN (където е приложимо);

2.2.3. които отговарят на европейските стандарти за съответния вид мебели (ако има такива приложими за него);

2.2.4. които да са изработени от висококачествени материали, съответстващи на действащите технически норми и осигуряващи нормална и безпроблемна експлоатация за периода на ползването им;

2.2.5. които да са безопасни, удобни за ползване, функционални, ергономични и с добър съвременен дизайн;

2.2.6. които да са без видими присъединителни елементи;

2.2.7. които да са влагоустойчиви, термоустойчиви, устойчиви на механични въздействия и устойчиви на химични въздействия в нормалните граници за подобен тип мебелировка;

2.2.8. които да могат да бъдат нивелирани (където е приложимо), за да се компенсират неравности по пода и стените на помещенията, където се монтират;

2.2.9. които да не съдържат вредни за човешкия организъм съставки;

2.2.10. които да не променят цвета си от пряка слънчева светлина и имат възможност да бъдат обслужвани и почиствани лесно;

2.2.11. които да могат да се разглобяват и сглобяват многократно без загуба на качествата им;

2.2.12. чиито метални елементи в конструкциите им са надеждно защитени от корозия;

2.2.13. чиито размери да се придържат към посочените, тъй като те са съобразени с конкретните помещения, в които ще бъдат монтирани.

**3. Специфични минимални изисквания към стоките**

3.1. Всички механизми като амортисьори, водачи на чекмеджета, панти, заключващи системи, пружини и др. да осигуряват многогодишна безпроблемна работа.

3.2. Дамаските (текстил, екокожа) на всички видове столове, следва да са висококачествени и износоустойчиви, позволяващи многогодишна безпроблемна експлоатация.

3.3. Всички видове мебели, изработени от ПДЧ, следва да са с висококачествено термо и химическо устойчиво меламиново покритие.

3.4. Плотовете на масите и бюрата, както и лицевите части на мебелите изработени от ПДЧ, следва да са с кант мин. 2 мм.

3.5. Гардеробите и шкафовете следва да са с гръб мин. 4 мм.

3.6. Участниците следва да предлагат артикулите, включени в настоящата Техническа спецификация, минимум в следните цветове:

3.6.1. за всички видове столове дамаска (текстил, екокожа) – цвят черен;

3.6.2. за всички видове мебели, изработени от ПДЧ – цвят череша, бук и дъб;

3.6.3. за всички видове мебели, изработени изцяло от метал – цвят сив и черен.

3.7. При изпълнение на договора възложителят си запазва правото на избор на цветова гама от каталог на изпълнителя при запазване на единичните цени, посочени в ценовото предложение за съответния артикул.

**4. Изисквания към доставките**

4.1. Изпълнителят на договора е задължен:

4.1.1. да осигурява квалифициран персонал, който да доставя и монтира артикулите, описани в Техническото му предложение, приложение към договора;

4.1.2. да доставя артикулите с доказан произход, придружени със сертификат за произход и качество (където е приложимо) и коректно издаден търговски документ, който да посочва еднозначно и изчерпателно вида на доставените артикули, количество, партиден номер и др.;

4.1.3. да осигурява безплатно документация на български език от производителите (където е приложимо), придружаваща съответните артикули, като сертификати, листове, инструкции за безопасна употреба и/или друг вид документи;

4.1.4. да приема и изпълнява заявки за доставка и монтаж на артикулите в срок от 5 (пет) работни дни от получаване на заявката и в рамките на работното време от 09:00 до 17:30 ч.

4.1.5. да доставя артикулите във фабрична опаковка (където е приложимо), предпазвайки ги от външни въздействия по време на транспортиране и съхранение на склад;

4.1.6. при доставката на артикулите да даде указания за правилното им съхранение и експлоатация;

4.1.7. доставката на артикулите да обхваща всички дейности по изпълнение на поръчката - товарене, разтоварване, транспортиране, монтаж и др. съпътстващи дейности до/в сградите на възложителя в гр. София и всички разходи по изпълнение на поръчката до местата на изпълнение, в т.ч. транспортни разходи, такси, мита, застраховки, спомагателни материали и др.;

4.1.8. при наличие на производствени дефекти на артикулите да ги отстранява за тяхна сметка;

4.1.9. да осигурят гаранционна поддръжка на доставяните артикули, която следва да покрива всичките им конструктивни части;

4.1.10 да гарантира срещу скрити фабрични дефекти доставените артикули, при условие че са спазени условията за експлоатация и възникналите дефекти не са резултат от обикновено износване, неправилно съхранение или ползване, което се констатира с протокол;

4.1.11. най-късно на следващия работен ден, считано от датата на уведомлението за наличие на повреда/дефект на доставени по договора артикули, да изпраща специалисти за отстраняване на дефекта/повредата;

4.1.12. да отстранява констатирани дефекти/повреди в срок, не по-дълъг от седем работни дни;

4.1.13. в случай че констатираните дефекти/повреди не подлежат на поправка, да заменя повредените артикули с нови;

4.1.14. в случай че ремонтът не може да бъде осъществен на място, транспортът на артикулите до сервиза да е за негова сметка.

**5. Гаранционни срокове**

 Участниците в обществената поръчка следва да осигурят гаранционен срок за всички артикули, включени в настоящата Техническа спецификация, не по-кратък от 24 месеца. Всички разходи, свързани с транспорта, подмяната на некачествени или дефектни стоки по време на гаранционния срок, ще бъдат за сметка на изпълнителя.

 Гаранционните срокове започват да текат от датата на подписването на приемо-предавателния протокол, удостоверяващ приемането на стоките, съгласно условията на договора.